
转讜住驻讜转





	诇讬转 讛诇讻转讗 讻讬 讛讗 诪转谞讬转讗 讗诇讗 讻讬 讛讗 讚转谞讬讗 讻讜'. 驻专砖''讬 诇讬转 讛诇讻转讗 讻讬 讛讗 诪转谞讬转讗 讚诇注讬诇 讚讗住专讛 爪讜讗转 讻诇讘讬诐 讜讞讝讬专讬诐 讗驻讬' 讘砖讗讬谉 讘讛诐 注讜专讜转 讗讘诇 讘爪讜讗转 讗讚诐 诇讗 砖讬讬讱 讜讗住讜专 讘讻诇 注谞讬谉 诪砖诪注 讗讘诇 讘爪讜讗转 转专谞讙讜诇讬诐 诇讗 讗讬讬专讬 专讘讗 讜讘讗讬讚讱 讘专讬讬转讗 诇讗 讙专住 爪讜讗转 转专谞讙讜诇讬诐 讻诇诇 讜诇讗 驻诇讬讙 讘讛讗 讗诪转谞讬转讗 讚诇注讬诇 讜诇驻讬 讝讛 讬砖 诇讗住讜专 爪讜讗转 转专谞讙讜诇讬谉 讜讗讜诪专 专讘讬谞讜 讬讛讜讚讛 讚讚讜拽讗 讻砖讛谉 讘诇讜诇 砖诇讛诐 砖讬砖 砖诐 住专讞讜谉 讙讚讜诇 讗讘诇 讘转专谞讙讜诇讬诐 讛讛讜诇讻讬诐 讘讘讬转 讗讬谉 讞讜砖砖讬谉. 讜讘讬专讜砖诇诪讬 讬砖 讚讘讗讚讜诪讬诐 讘诇讘讚 讬砖 诇讞讜砖 讜诇讗 讬讚注讬谞谉 诇驻专砖 讜注讜讚 拽讗诪专 诪专讞讬拽讬谉 诪讙诇诇讬 讘讛诪讛 讚' 讗诪讜转 专' 砖诪讜讗诇 讘专讘讬 讬爪讞拽 讗讜诪专 讜讘诇讘讚 砖诇 讞诪讜专: 专讬讞 专注 砖讗讬谉 诇讜 注讬拽专. 讬''诪 讚讘转讬 讻住讗讜转 砖诇谞讜 讘注讜诪拽 讗诐 讬砖 讘讛谉 诪讞讬爪讛 诪驻住拽转 讛讜讬讗 讻诪讜 专讬讞 专注 砖讗讬谉 诇讜 注讬拽专 讻诪讜 讘转讬 讻住讗讜转 讚驻专住讗讬 诇拽诪谉 (讚' 讻讜.):





专讘 谞住讬诐 讙讗讜谉

专讬讞 专注 砖讬砖 诇讜 注讬拽专. 讙专住讬 讘谞讬 诪注专讘讗 [讘驻讬专拽讬谉 讛诇讻讛 讛] 讗诪专 专讘 讞住讚讗 诪住讜祝 专讬讞 专注 讚' 讗诪讜转 讛讚讗 讚讗讬转诪专 诇讗讞专讬讜 讗讘诇 诇驻谞讬讜 注讚 诪拽讜诐 砖注讬谞讬讜 专讜讗讜转 讻讛讚讗 专' 讘讗 讜讞讘专讬讛 讛讜讜 讬转讘讬谉 拽诪讬 驻讜谞讚拽讬讬讛 讘专诪砖讗 讗诪专讬谉 诪讛讜 诇诪讬诪专 诪讬诇讬 讚讗讜专讬讬讛 讗诪专讬谉 诪讻讬讜讜谉 讚讗讬诇讜 讛讜讛 讘讬诪诪讗 讛讜讬谞谉 讞诪讬谉 诇讬讛 讜讗住讜专 讘专诐 讻讚讜谉 讗住讜专:






专砖讘"讗

爪讜讗讛 注诇 讘砖专讜 讗讜 砖讛讬讜 讬讚讬讜 诪讟讜谞驻讜转 讘讘讬转 讛讻住讗. 驻讬专讜砖: 砖谞讟谞驻讜 讘讻谞讬住转谉 诇讘讬转 讛讻住讗, 讜诇讗 砖谞讟谞驻讜 诪诪砖 讚讘讻讬 讛讗 诇讻讜诇讬 注诇诪讗 讗住讜专 讚讛讗 爪专讬讱 谞拽讬讜谉 讻驻讬诐. 讜讬砖 住驻专讬诐 讚讙专住讬 讗讜 砖讛讬讜 讬讚讬讜 诪讜谞讞讜转 讘讘讬转 讛讻住讗 讜讛讜讗 砖讬讛讗 讚讘专 讞讜爪抓 讘讬谞讜 讜讘讬谉 讘讬转 讛讻住讗, 讚讗讬 诇讗 转讬驻讜拽 诇讬讛 诪砖讜诐 讘讬转 讛讻住讗 注爪诪讜.
讜驻住拽 专"讞 讝"诇 讻专讘 讞住讚讗 诇讞讜诪专讗 讚诇讗 讙专注 爪讜讗讛 注诇 讘砖专讜 诪诪讛诇讱 讘诪讘讜讗讜转 讛诪讟讜谞驻讜转 (讻讚, 讘) 讚拽讬讬诪讗 诇谉 讘讛讛讬讗 讻专讘 讞住讚讗 讚诪住转讬注讗 诪讬诇转讬讛. 讗讘诇 讛专讘 讗诇驻住讬 讝"诇 驻住拽 诇拽讜诇讗 讻专讘 讛讜谞讗 讞讚讗 讚讛讜讗 专讘讬讛 讚专讘 讞住讚讗. 讜注讜讚 讚讗拽砖讬谞谉 诪讬谞讛 讘诪住' 讬讜诪讗 (诇, 讗) 诇专讘 驻驻讗 讚讗诪专 爪讜讗讛 讘诪拽讜诪讛 讗住讜专 诇拽专讜转 拽专讬讗转 砖诪注, 讜诪转专抓 讘诪拽讜诪讛 谞驻讬砖 讝讜讛诪讗 砖诇讗 讘诪拽讜诪讛 诇讗 谞驻讬砖 讝讜讛诪讗. 讗诇诪讗 讛讗 讚专讘 讛讜谞讗 讛诇讻转讗 讛讬讗.           讜谞专讗讬谉 讚讘专讬 讛专讘 讝"诇, 讜诪讘讜讗讜转 讛诪讟讜谞驻讜转 砖讗谞讬 诪砖讜诐 讚讞讝讬 诇讬讛 诇爪讜讗讛.
讜讛专讗讘"讚 讝"诇 讛拽砖讛 讚诪讻诇 诪拽讜诐 讛讗 讘注讬谞谉 讜讛讬讛 诪讞谞讬讱 拽讚讜砖 讜诇讬讻讗. 讜转讬专抓 讚讻讬讜谉 讚讬讘砖讛 讜讛诇讱 专讬讞讗 讚诇讗 谞驻讬砖 讝讜讛诪讗 讘讟诇讛 注诇 讙讘讬 讙讜驻讜 讚讜诪讬讗 讚诪诇诪讜诇讬 讝讬注讛 砖谞注砖讜 注诇 讙讜驻讜 砖诇 讗讚诐. 讜诪住转讘专讗 讚讗驻讬诇讜 讘砖讗讬谞讛 讬讘砖讛, 讜讗讬 诪砖讜诐 诪讞谞讬讱 拽讚讜砖 讻诇 砖讛讜讗 诪讻讜住讛 诇讬讻讗 诪砖讜诐 诪讞谞讬讱 拽讚讜砖, 讜讻讚讗诪专讬谞谉 诇拽诪谉 (注"讘) 爪讜讗讛 讘讙讜诪讗 诪谞讬讞 住谞讚诇讜 注诇讬讛 讜拽讜专讗 拽专讬讗转 砖诪注, 讜讘讚讘讜拽讛 讘住谞讚诇讜 讚诇讗 讗讬驻砖讬讟讗 诇讛讜 讛讬讬谞讜 诪砖讜诐 讝讬诪谞讬谉 讚诪讙诇讬讗 讻砖讛讜讗 诪讛诇讱, 讜讛讚讬谉 谞讜转谉 砖诇讗 讛拽驻讬讚讛 转讜专讛 讘诪讞谞讛 拽讚讜砖 讗诇讗 讘砖讗讬谞讛 诪讻讜住讛 讛讗 讘诪讻讜住讛 诪砖专讗 砖专讬 讚讻转讬讘 (讚讘专讬诐 讻讙, 讟讜) 讜砖讘转 讜讻住讬转 讗转 爪讗转讱. 讜诇拽诪谉 (砖诐) 谞诪讬 讗诪专讬谞谉 爪讜讗讛 讘注砖砖讬转 诪讜转专 诇拽专讜转 拽专讬讗转 砖诪注 讻谞讙讚讛, 注专讜讛 讘注砖砖讬转 讗住讜专 诇拽专讜转 拽专讬讗转 砖诪注 讻谞讙讚讛, 诪讗讬 讟注诪讗 爪讜讗讛 讘讻住讜讬 转诇讬讗 诪讬诇转讗 讜讛讗 诪讻住讬讗 讻讱 谞专讗讛 诇讬.



讛讬讛 诪拽讜诐 讙讘讜讛 注砖专讛 讗讜 谞诪讜讱 注砖专讛 讬讜砖讘 讘爪讚讜 讜拽讜专讗 拽专讬讗转 砖诪注. 驻讬专讜砖: 讜讛讜讗 砖诇讗 讬专讗讛 讛爪讜讗讛 讛讗 讘专讜讗讛 诇注讜诇诐 讗住讜专, 讜讻讚诪住讬讬诐 讜讗讝讬诇 讜讗诐 诇讗讜 诪专讞讬拽 诪诇讗 注讬谞讬讜. 讗诇讗 讚拽砖讬讗 诇讬 讚诇讗 讛讜讛 诇讬讛 诇诪转谞讬 讗诇讗 讗诐 诇讗讜 诪专讞讬拽 讚' 讗诪讜转, 讚讻诇 砖讗讬谞讜 专讜讗讛 讘讛专讞拽转 讚' 讗诪讜转 住讙讬 诇讬讛, 讜讗讬 讘专讜讗讛 讗驻讬诇讜 讙讘讜讛 讗讜 谞诪讜讱 讬' 讗住讜专. 讜讬砖 诇讜诪专 讚讛讻讬 拽讗诪专 讗诐 讙讘讜讛 讬' 讗讜 谞诪讜讱 讬' 讬讜砖讘 讘爪讚讜 讜拽讜专讗, 讛讜讗讬诇 讜讗讬谞讛 讘诪拽讜诪讜 诪诪砖 讜讗讬谞讜 专讜讗讛, 砖讙讜讘讛 讛诪拽讜诐 讗讜 注讜诪拽讜 讙讜专诐 诇讜 砖讗讬谞讜 专讜讗讛 讗讜转讛, 讗讘诇 讗诐 讛讬讗 讻谞讙讚讜 讗祝 注诇 驻讬 砖讬砖 讘讛 住讘讛 讗讞专转 砖讗讬谞讜 专讜讗讛 讗讜转讛 讻诇 砖讛讜讗 讘诪拽讜诐 砖讬讻讜诇 诇专讗讜转讛 诇讗 讬拽专讗 注讚 砖讬专讞讬拽 诪诪谞讜 注讚 讻诪诇讗 注讬谞讬讜, 讜讬诇驻讬谞谉 诇讛 诪讛讗 讚讙专住讬谞谉 讘讬专讜砖诇诪讬 (讘驻专拽讬谉 讛"讛): 讗诪专 专讘 讞住讚讗 诪住讜祝 专讬讞 专注 讚' 讗诪讜转. 讛讚讗 讚转讬诪讗 诇讗讞专讬讜 讗讘诇 诇驻谞讬讜 注讚 诪拽讜诐 砖注讬谞讬讜 专讜讗讜转, 讻讛讚讗 专讘讬 诇讬讬讗 讜讞讘专讬讗 讛讜讜 讬转讘讬谉 拽讜诪讬 驻讜谞讚拽讬讗 讘专诪砖讗, 讗诪专讬 专讘讬 诪讛讜 诪讬诪专 诪讬诇讗 讚讗讜专讬讬转讗, 讗讜诪专 诇讜谉 诪讻讬讜谉 讚讗诇讜 讛讜讛 讘讬诪诪讗 讛讜讬讗 讞诪讬讬谉 诪讛 拽讜诪讬谞谉 讘专诐 讻讚讜谉 讗住讜专.
注讜讚 拽砖讬讗 诇讬 讻诇 砖讛讜讗 讞讜抓 诇讚' 讗诪讜转 讗祝 注诇 驻讬 砖讛讜讗 专讜讗讛 讗讜转讛 诇诪讛 诇讗 讬拽专讗 讗转 砖诪注, 讚讛讗 诇讙讘讬 爪讜讗讛 诇讗 讛拽驻讬讚讛 转讜专讛 讗诇讗 讘诪讞谞讬讱 拽讚讜砖, 讜讻诇 砖讛讜讗 讞讜抓 诇讚' 讗诪讜转讬讜 讗讬谞讛 讘诪讞谞讛讜 讜诪讞谞讛讜 拽讚讜砖 讛讜讗, 讜讗讬 诪砖讜诐 诇讗 讬专讗讛 讘讱 讛讛讜讗 讘注专讜讛 诪诪砖 诪讜拽诪讬谞谉 诇讛, 讜讻讚讗诪专讬谞谉 诇拽诪谉 (讘专讻讜转 讻讛, 讘) 爪讜讗讛 讘注砖砖讬转 诪讜转专 诇拽专讜转 拽专讬讗转 砖诪注 讻谞讙讚讛 注专讜讛 讘注砖砖讬转 讗住讜专 诇拽专讜转 拽专讬讗转 砖诪注 讻谞讙讚讛, 诪讗讬 讟注诪讗 爪讜讗讛 讘讻住讜讬 转诇讬讗 诪讬诇转讗 讚讻转讬讘 (讚讘专讬诐 讻讙, 讬讚) 讜砖讘转 讜讻住讬转 讗转 爪讗转讱, 讗讘诇 注专讜讛 诇讗 讬专讗讛 讘讱 注专讜转 讚讘专 讗诪专 专讞诪谞讗 讜讛讗 诪转讞讝讬讗. 讜讛讬讬谞讜 谞诪讬 讟注诪讬讛 讚专讘 讛讜谞讗 讚诇注讬诇 (讘专讻讜转 讻讚, 讘) 讚讗诪专 讘诪讛诇讱 讘诪讘讜讗讜转 讛诪讟讜谞驻讜转 砖诪讜转专 诇拽专讜转 拽专讬讗转 砖诪注, 讜讗祝  注诇 驻讬 砖讛讜讗 诪讛诇讱 转讜讱 讗专讘注 讗诪讜转讬讛 讜讗驻讬诇讜 专讜讗讛 讗讜转讛 讚诇讗 讞诇拽, 诪砖讜诐 讚诇讗 讛拽驻讬讚讛 转讜专讛 讗诇讗 讘诪讞谞讛, 讜讻诇 砖讛讜讗 诪讛诇讱 讗讬谉 讻讗谉 诪讞谞讛 诇讚注转 专讘 讛讜谞讗, 讜拽专讗 转专转讬 拽讗诪专 讜讛讬讛 诪讞谞讬讱 拽讚讜砖, 讜讻谉 诇讗 讬专讗讛 讘讱 注专讜转.
讜讬砖 诇讜诪专 讘讝讛 讚诇讻讜诇讬 注诇诪讗 诪讚注专讘讬谞讛讜 专讞诪谞讗 讜讻转讘讬谞讛讜 讗转专讜讜讬讬讛讜 拽讗诪专 砖诇讗 讬专讗讛, 讚诇讗 讞诇拽谉 讛讻转讜讘 讘讜讛讬讛 诪讞谞讛 拽讚讜砖 讗诇讗 讻讚讬 诇讛转讬专 诇拽专讜转 拽专讬讗转 砖诪注 转讜讱 讗专讘注 讗诪讜转讬讛 砖诇 注专讜讛, 讜讗讬 谞诪讬 转讜讱 讗专讘注 讗诪讜转 砖诇 爪讜讗讛 讻诇 砖讗讬谞讛 讘诪讞谞讛讜 讚讛讬讬谞讜 讘砖讗讬谞讛 诪讙讜诇讛, 讗讘诇 讘专讗讬讬讛 讻讗谉 讜讻讗谉 讗住讜专 讗诇讗 砖讙诇讛 诇讱 讛讻转讜讘 砖讗讬谉 讛讛拽驻讚讛 讘专讗讬讬转 爪讜讗讛 讗诇讗 讻砖讛讬讗 诪讙讜诇讛 诇讙诪专讬 讛讗 讻诇 砖讛讬讗 诪讻讜住讛 砖专讬 讚讻转讬讘 (砖诐) 讜砖讘转 讜讻住讬转 讗转 爪讗转讱 讜讛讬讬谞讜 爪讜讗讛 讘注砖砖讬转 讚转专转讬 讘注讬谞谉 诪讞谞讛讜 讜谞专讗转 诪讙讜诇讛 讜讗驻讬诇讜 诇讗讞专讬诐, 讗讜 砖诇讗 讘诪讞谞讛讜 讜谞专讗讬转 诇讜 诪诪砖, 讛讗 讘诪讻讜住讛 诪诪谞讜 讜诪讻诇 讗讚诐 砖专讬 讜讗驻讬诇讜 转讜讱 讗专讘注 讗诪讜转讬讜. 讜讛讬讬谞讜 爪讜讗讛 讘讙讜诪讗 讜住谞讚诇讜 诪讜谞讞 注诇讬讛. 讜诪拽讜诐 讙讘讜讛 讜谞诪讜讱 讬' 讚砖专讬 诇驻讬 砖讗讬谞讛 谞专讗讬转 诇讜 诪诪砖 讜讗讬谞讛 讘诪讞谞讛讜, 诇驻讬 砖讻诇 诪拽讜诐 讙讘讜讛 讬' 讗讜 谞诪讜讱 注砖专讛 专砖讜转 讘驻谞讬 注爪诪讜 讛讜讗 讜讗讬谞讜 诪讞谞讛讜, 讜讻诇 砖讛讜讗 讞讜抓 诇诪讞谞讛讜 讻诇 砖讗讬谞讛 谞专讗讬转 诇讜 诪诪砖 诪讙讜诇讛 讗讬谞讜 讗住讜专 讗祝 注诇 驻讬 砖谞专讗讬诐 诪讙讜诇讛 讗爪诇 讗讞专讬诐, 讜讻讚讗诪专讬谞谉 诇注讬诇 (讘专讻讜转 讻讘, 讘) 诪讛诇讱 讚' 讗诪讜转 讜讝讜专拽讛 诇讗讞专讬讜, 讜讻诇 砖讛讬讛 诪讻讜住讛 诪诪谞讜 讜诪讻诇 讗讚诐 讜讗驻讬诇讜 讘注砖砖讬转 讜讗驻讬诇讜 转讜讱 讗专讘注 讗诪讜转讬讜 诪讜转专, 讚讛讗 讙诇讛 讛讻转讜讘 讚讘讻住讜讬 转诇讬讗 诪讬诇转讗 讻谞"诇.
讛讬转讛 爪讜讗讛 讻谞讙讚讜 讘诇讬诇讛 讘诪拽讜诐 砖讬讻讜诇 诇专讗讜转讛 讘讬讜诐 讗祝 注诇 驻讬 砖讛讜讗 讗讬谞讜 专讜讗讛 讗讜转讛 注讻砖讬讜 诪讞诪转 砖讛讜讗 诇讬诇讛 讗住讜专. 讜讻讚讙专住讬谞谉 讘讬专讜砖诇诪讬 (砖诐): 专讘讬 诇讬讬讗 讜讞讘专讬讗 讛讜讜 讬转讘谉 拽讜诪讬 驻讜谞讚拽讬讗 讘专诪砖讗, 讗诪专讬 专讘讬 诪讛讜 诪讬诪专 诪讬诇讗 讚讗讜专讬讬转讗, 讗诪专 诇讜谉 诪讻讬讜谉 讚讗诇讜 讛讜讛 讘讬诪诪讗 讛讜讬 讞诪讬谉 诪讛 拽讜诪讬谞谉 讘专诐 讻讚讜谉 讗住讜专. 讜讛讜讗 讛讚讬谉 诇住讜诪讗 砖讗祝 注诇 驻讬 砖讗讬谞讜 专讜讗讛 诪讞诪转 诪拽专讛讜 讛专讬 讛讜讗 讘诪拽讜诐 砖讬讻讜诇 诇专讗讜转 讗诇讜 诇讗 讛讬讛 诪拽专讛讜, 砖讛专讬 讻诇 讗讚诐 讻住讜诪讬谉 讘诇讬诇讛.



专讬讞 专注 砖讬砖 诇讜 注讬拽专 诪专讞讬拽 讚' 讗诪讜转 诪诪拽讜诐 砖讬讻诇讛 讛专讬讞. 讜讛讬讬谞讜 讻专讘 讞住讚讗 讜拽讬讬诪讗 诇谉 讻讜转讬讛. 讜驻讬专讜砖 专讬讞 专注 砖讬砖 诇讜 注讬拽专 爪讜讗讛 诪讙讜诇讛.



讗诪专 专讘讗 诇讬转 讛诇讻转讗 讻讬 讛讗 诪转谞讬转讗. 讻诇讜诪专: 砖讗住专讛 爪讜讗转 讻诇讘讬诐 讜讞讝讬专讬诐 讗驻讬诇讜 讘诇讗 谞转讬谞转 注讜专讜转, 讗诇讗 讛诇讻转讗 讻讬 讛讗 诪转谞讬转讗 讚诇讗 讗住专讛 注讚 砖讬转谉 诇转讜讻谉 注讜专讜转.



 讬专讜砖诇诪讬 (讘驻专拽讬谉 讛"讛): 专讘讬 讬讜住祝 讘专讘讬 讞谞讬谞讗 讗诪专 诪专讞讬拽讬谉 诪讙诇诇讬 讘讛诪讛 讚' 讗诪讜转, 专讘讬 砖诪讜讗诇 讘专 专讘 讬爪讞拽 讗诪专 讘专讻讬诐, 讜讘诇讘讚 讘砖诇 讞诪讜专 讜讘讘讗 诪谉 讛讚专讱. 诇讜讬 讗诪专 诪专讞讬拽讬谉 诪爪讜讗转 讞讝讬专, 讜转谞讬 讻谉          诪专讞讬拽讬谉 诪爪讜讗转 讛讞讝讬专 讜诪爪讜讗转 讛谞诪讬讛 讜诪爪讜讗转 讛转专谞讙讜诇讬谉 讗专讘注 讗诪讜转, 讗诪专 专讘讬 讬讜住讬 讘专讘讬 讗讘讗 讜讘诇讘讚 讘讗讚讜诪讬诐. 讜驻讬专讜砖 讗讚讜诪讬诐 谞专讗讛 诇讬 转专谞讙讜诇讬谉 讗讚讜诪讬诐, 讚讗讬 讘爪讜讗讛 讗讚讜诪讛 拽讗诪专 讛讜讛 诇讬讛 诇诪讬诪专 讜讘诇讘讚 讘讗讚讜诪讛. 讗诇讗 讚拽讬诐 诇讛讜 砖爪讜讗转 讛讗讚讜诪讬诐 拽砖讛 诪谉 讛讗讞专讬诐 讻讚拽讬诐 诇讛讜 讘讬谉 讞诪讜专 诇砖讗专 讘讛诪讜转. 讜讻转讘 讛专讗讘"讚 讝"诇 砖诇讗 谞讗诪专讜 讛驻讬专讜砖讬诐 讗诇讜 讗诇讗 讘讬讘砖讬谉 讗讘诇 讘专讻讬诐 讻讜诇谉 讗住讜专讬谉. 讜讗讬谞讜 诪讞讜讜专 讘注讬谞讬 讚讛讗 讙诇诇讬 讘讛诪讛 驻讬专砖讜 讘讛讚讬讗 讘专讻讬诐 讜讘诇讘讚 讘砖诇 讞诪讜专 讜讘讘讗 诪谉 讛讚专讱, 讜诪讬谞讛 讚讻诇讛讜 谞诪讬 讘专讻讬诐 讜讗驻讬诇讜 讛讻讬 砖专讬 讘讻讬 讛讗讬 讙讜谞讗 讻讚讗讬转诪专 讛转诐.



讗诪专 专讘 讬讛讜讚讛 住驻拽 爪讜讗讛 讘讘讬转 诪讜转专 讘讗砖驻讛 讗住讜专. 诪住转讘专讗 诪讚拽讗诪专 住驻拽 爪讜讗讛 讘讘讬转 诪讜转专, 讗诐 拽专讗 讜谞诪爪讗转 爪讜讗讛 讘诪拽讜诪讜 讘讘讬转 讗讬谞讜 讞讜讝专 讜拽讜专讗 讚诇讗讜 驻讜砖注 讛讜讗, 讜讻讘专 讛讗专讻转讬 讘讝讛 诇注讬诇 讘驻专拽讬谉 (讘专讻讜转 讻讘, 讘 讚"讛 讛诪转驻诇诇) 讘住讬讬注转讗 讚砖诪讬讗.



讗讬讻讗 讚讗诪专讬 讻诇 砖讙讜诇诇讛 讜讗讬谞讛 谞驻专讻转. 讛讗 谞驻专讻转 注驻专 讘注诇诪讗 讛讜讗 讜砖专讬. 讻转讘 讛专讗讘"讚 讝"诇 讜讛讬讬谞讜 驻诇讗讬 驻诇讜讬讬, 讜讛讜讗 讛诪讬拽诇, 讜拽讬讬"诇 讻讜转讬讛. 讜诪讬 专讙诇讬诐 讗住讜专 讻诇 砖讟讜驻讞 注"诪 诇讛讟驻讬讞 讻转谞讗 拽诪讗 讚专讘讬 讬讜住讬, 讛讗 讟讜驻讞 砖诇讗 诇讛讟驻讬讞 砖专讬.





专讬讟讘"讗

专讬讞 专注 砖讬砖 诇讜 注讬拽专. 讻讙讜谉 爪讜讗讛 诪讻讜住讛. 专讘 讛讜谞讗 讗诪专 诪专讞讬拽讛 注讚 诪拽讜诐 砖讻诇讛 讛专讬讞 讜拽讜专讗. 驻讬专讜砖 讜讗驻讬诇讜 讛讜讗 专讞讜拽 讟驻讬 诪讚' 讗诪讜转. 专讘 讞住讚讗 讗诪专 诪专讞讬拽 讚' 讗诪讜转 诪诪拽讜诐 砖讻诇讛 讛专讬讞 讜拽讜专讗 讜转谞讬讗 讻讜转讬讛 讜讻讜' 讛讬讛 诪拽讜诐 讙讘讜讛 注砖专讛 讗讜 谞诪讜讱 注砖专讛 讬讜砖讘 讘爪讚讜 讜拽讜专讗 讚讻诇 注砖专讛 专砖讜转 讗讞专讬转讬 讛讜讗:



爪讜讗讛 注讜讘专转. 砖诪注讘讬专讬谉 讗讜转讛 诇驻谞讬讜. 讗讘讬讬 讗诪专 诪讜转专 诪讚转谞谉 讛讟诪讗 注讜诪讚 转讞转 讛讗讬诇谉, 驻讬' 讘诪爪讜专注 诪讬讬专讬 砖讛讜讗 讟讜诪讗讛 讞诪讜专讛 讜诪讟诪讗 讘讗讛诇 讻诪转 讜讘注讬谞谉 砖讬讛讗 注讜诪讚 砖讗讬谞讜 诪讟诪讗 讗诇讗 讘注讻讜讘 讻讚讻转讬讘 讘讚讚 讬砖讘 诪讞讜抓 诇诪讞谞讛 诪讜砖讘讜 讜讛讜讗 诪诇砖讜谉 讜转砖讘讜 讘拽讚砖 讬诪讬诐 专讘讬诐 砖讛讜讗 诪诇砖讜谉 注讻讜讘. 讛讟讛讜专 注讜诪讚 转讞转 讛讗讬诇谉 讜讟诪讗 注讜讘专 讻讬讜谉 砖讗讬谞讜 诪注讻讘 讟讛讜专 讜诪讻讗谉 专讗讬讛 诇讗讘讬讬: 



讜讗诐 注诪讚 讟诪讗 讛讟讛讜专 讟诪讗. 讬砖 讗讜诪专讬诐 讚诇讗 讙专住讬谞谉 诇讬讛 讚讛讬讬谞讜 专讬砖讗 讜诇谞讜住讞讬 讚讙专住讬 诇讬讛 讘讗 诇讛砖诪讬注谞讜 讚讻讬讜谉 讚讗讬讻讗 注讻讜讘 诇"砖 拽讚诐 讟诪讗 诇讗 砖谞讗 拽讚诐 讟讛讜专 诪讟诪讗, 讜讚讜拽讗 讘讗讛诇 讚注诇诪讗 讻讙讜谉 讗讬诇谉 讛讜讗 讚讘注讬谞谉 注讻讜讘 讗讘诇 讘讗讛诇 讚讘讬转 讗驻讬诇讜 讘讛注讘专讛 讘注诇诪讗 诪讟诪讗 讚讛讻讬 转谞谉 讟诪讗 砖讛讻谞讬住 专讗砖讜 讜专讜讘讜 诇讘讬转 讟诪讗讛讜 讜讟讜诪讗转 诪爪讜专注 诇讗 讻讟讜诪讗转 诪转 诇讙诪专讬 讚讟讜诪讗转 诪转 诪讘讬讗 讟讜诪讗讛 讘驻讜转讞 讟驻讞 讗讘诇 诪爪讜专注 讘诪讞讬爪讛 注砖专讛 住讙讬讗 诇讘讟诇 讟讜诪讗转讜 砖讗讬谞讛 讘讜拽注转 讜注讜诇讛 讻讚讗讬转讗 讘讗讛诇讜转 讟诪讗 砖谞讻谞住 诇讘讬转 讛讻谞住转 注讜砖讬谉 诇讜 诪讞讬爪讛 注砖专讛 讜讻谉 讘讗讘谉 讛诪谞讜讙注转, 驻讬' 讚诇讗 诪讟诪讗讛 讗诇讗 讘注讻讜讘 讜讛讗 拽诪"诇 讚诇讗 转讬诪讗 讻讬讜谉 讚讗讘谉 讗讬谉 讘讛 讻讞 讘注爪诪讛 诇讬诇讱 讻诪讗谉 讚诪谞讞讗 讚诪讬讗: 



讗"讚 讗诪专 专讘 讬讛讜讚讛 住驻拽 爪讜讗讛 讘讘讬转 诪讜转专. 讚讗讬谉 讚专讱 诇讛谞讬讞 爪讜讗讛 讘讘讬转: 讘讗砖驻讛 讗住讜专 讞讝拽转 讗砖驻讛 砖讬砖 讘讛 爪讜讗讛. 住驻拽 诪讬 专讙诇讬诐 讗驻讬' 讘讗砖驻讛 谞诪讬 诪讜转专 讻讚专讘 讛诪谞讜谞讗 讚诇讗 讗住专讛 讗诇讗 讻谞讙讚 讛注诪讜讚 讘诇讘讚 讻诇讜诪专 讘砖注转 拽讬诇讜讞 讛砖转谉 讗讘诇 讗讞专 拽讬诇讜讞 讛砖转谉 讗讬谞讜 讗住讜专, 讻讚讻转讬讘 讜讬讚 转讛讬讛 诇讱 诪讞讜抓 诇诪讞谞讛 讜讬爪讗转 砖诪讛 讞讜抓 讜诇讗 讛爪专讬讱 讻住讜转 讜讘爪讜讗讛 讻转讬讘 讜砖讘转 讜讻住讬转 讗转 爪讗转讱. 讜讬砖 诪驻专砖讬诐 讚讛讗讬 讻谞讙讚 讛注诪讜讚 讛讜讗 砖转谉 讛讬讜爪讗 讻谞讙讚 讛注诪讜讚 砖诇 爪讜讗讛 讻讚讗诪专讬谞谉 诇注讬诇 注诪讜讚 讛讞讜讝专 讚诪讬讬专讬 讘讙讚讜诇讬诐 讜住讬诇讜谉 诪讬讬专讬 讘拽讟谞讬诐: 



讛讬讻讬 讚诪讬 爪讜讗讛 讻讞专住 讜讻讜' 讗讬讻讗 讚讗诪专讬 讻诇 讝诪谉 砖讙讜诇诇讛 讘谞讞转 讜讗讬谞讛 谞驻专讻转 讗住讜专讛 讗注"讙 讚讗诐 讝讜专拽讛 讘讻讞 讛讬转讛 谞驻专讻转: 



诇讬诪讗 讻转谞讗讬 讻诇讬 砖谞砖驻讻讜 诪诪谞讜 诪讬 专讙诇讬诐 讗住讜专 诇拽专讜讗 拽"砖 讻谞讙讚讜. 讚讗讬谞讜 诪转讘讟诇 讘诪讬诐 讜诪住拽谞讗 讚讻"注 专讬砖讜诪谉 谞讬讻专 砖专讬 讜讛讻讗 讘讟讜驻讞 注"诪 诇讛讟驻讬讞 讗讬讻讗 讘讬谞讬讛讜 转"拽 住讘专 诇讗 谞讘诇注讜 讻讙讜谉 砖讬砖 讘讛谉 讟讜驻讞 注"诪 诇讛讟驻讬讞 讻诇讜诪专 砖讗诐 诪谞讬讞 讬讚讜 注诇讬讛诐 讜讗讞"讻 诪谞讬讞讜 注诇 讚讘专 讗讞专 诪拽讘诇 诪诪谞讜 诇讬讞讜转 讗住讜专讬谉 谞讘诇注讜 讚讗讬谉 讘讛谉 讟讜驻讞 注"诪 诇讛讟驻讬讞 诪讜转专讬谉 讜专' 讬讜住讬 住讘专 讻诇 讝诪谉 砖讬砖 讘讛诐 讟讜驻讞 诇讞讜讚 讗住讜专讬谉 讜讛诇讻转讗 讻转"拽 讚讘讟讜驻讞 诇讞讜讚 砖专讬:





讛诪讗讬专讬

诪讬 砖砖讻讞 讜谞讻谞住 诇讘讬转 讛讻住讗 讜讛转讞讬诇 诇讘讚讜拽 注爪诪讜 讜谞讝讻专 砖转驻诇讬讜 讘专讗砖讜 诪谞讬讞 讬讚讬讜 注诇讬讛诐 注讚 砖讬讙诪讜专 砖讛转讞讬诇 诇爪讗转 讜驻讜住拽 诇讜 诪讬讚 讜讬讜爪讗, 讛讬转讛 爪讜讗讛 注诇 讘砖专讜 转讞转 讘讙讚讬讜 讜讗讬谞讛 谞专讗讬转 讜讗讬谉 专讬讞讛 诪讜专讙砖 诇讜 讗讜 砖讛讬讜 讬讚讬讜 诪讟讜谞驻讜转 诪讘讬转 讛讻住讗 讻讙讜谉 砖拽谞讞 注爪诪讜 讘讛谉 注诇 讬讚讬 讚讘专 讗讞专 讜讗讬谉 爪讜讗讛 讚讘讜拽讛 讘讛诐 讗讜 砖讛讬讜 讬讚讬讜 诪讜谞讞讜转 注诇 讙讘 讘讬转 讛讻住讗 讛住转讜诐 砖讗讬谉 专讬讞讜 注讜讘专 诪讜讛专 诇拽专讜转 讗转 砖诪注, 讜讗注"驻 砖专讘 讞住讚讗 讞诇拽 注诇讬讛 诇讗讬住讜专 专讗讜讬 诇驻住讜拽 讻专讘 讛讜谞讗 讞讚讗 诪驻谞讬 砖讛讬讛 专讘讜, 讜注讜讚 砖讘诪住讻转 讬讜诪讗 [诇' 注"讗] 讘砖诪讜注转 爪讜讗讛 讛拽砖讜 诪讚专讘 讛讜谞讗 讗诇诪讗 讛诇讻讛 讛讬讗, 讜讗注"驻 砖讘讚讘讜拽讛 讘住谞讚诇讜 讗住专讜 讛讛讬讗 诪转讙诇讬转 讛讬讗 注诇 讻诇 驻谞讬讛 讘砖讟讞 讛专诪转 讛专讙诇 讜诇讛讻讬 拽讬讬诪讗, 讜讻谉 讗讬谞讛 讚讜诪讛 诇专讬讞 专注 砖讬砖 诇讛 注讬拽专 讚讛转诐 讗讬讻讗 专讬讞讗 讜讻谉 诇讗 诇诪讘讜讗讜转 讛诪讟讜谞驻讜转 讚讛转诐 讞讝讬 诇讛 诇爪讜讗讛, 讜讙讗讜谞讬诐 讛专讗砖讜谞讬诐 驻讜住拽讬诐 讻专讘 讞住讚讗 诪讚诪讬讜谞讜转 讗诇讗 [谞专讗讛 砖爪"诇 讗诇讛, 讛诪注转讬拽] 讜诇讗 讬专讗讛 讻谉 讜讗祝 讙讚讜诇讬 讛驻讜住拽讬诐 讻转讘讜讛 讻讚讘专讬谞讜:



讘诪住讻转 讬讜诪讗 讛转讘讗专 砖讗诐 讛讬转讛 诇讜 爪讜讗讛 讘诪拽讜诪讛 专状诇 讘驻讬 讟讘注转 讗住讜专 诇讜 诇拽专讜转 讗转 砖诪注 讜讚讜拽讗 讻砖讬砖 砖诐 讻诇 讻讱 砖转讛讗 谞专讗讬转 讘讬砖讬讘转讜 讗注"驻 砖诪讻讜住讜转 注讻砖讬讜 讘砖注转 注诪讬讚转讜 讜砖讗讬谉 专讬讞讛 讬讜爪讗 砖讻诇 砖讛讬讗 讘诪拽讜诪讛 诇讗 驻住拽讛 讝讜讛诪转讛, 讗讘诇 讗诐 讗讬谞讛 谞专讗讬转 讗驻讬壮 讘砖注转 讬砖讬讘讛 诪讜转专 诇讗 谞转谞讛 讛讜专讛 诇诪诇讗讻讬 讛砖专转, 谞诪爪讗 讻诇诇 讛讚讘专讬诐 砖讻诇 砖谞专讗讬转 讗住讜专 诇拽专讜转 讻谞讙讚讜, 讜讻谉 讻诇 砖注砖讜讬讛 诇讬讙诇讜转 注诇 讻诇 驻谞讬诐 讻讙讜谉 讚讘讜拽讛 讘住谞讚诇讜, 讗讬谞讛 谞专讗讬转 讜诇讗 注砖讜讬讛 诇讛转讙诇讜转 诪讜转专, 讗讬谞讛 谞专讗讬转 讗诇讗 砖讛讬讗 讘诪拽讜诐 砖讚专讻讛 诇讬讙诇讜转 诇驻注诪讬诐 讘诪拽讜诪讛 讗住讜专 砖诇讗 讘诪拽讜诪讛 诪讜转专:



诪爪讗 讘诪拽讜诐 砖讛讬讛 诪转驻诇诇 讘讜 专讬讞 专注 砖讬砖 诇讜 注讬拽专 讻讙讜谉 爪讜讗讛 讗讜 谞讘诇讛 讜讻讬讜爪讗 讘讛 谞讞诇拽讜 讘讛 讘住讜讙讬讗 讝讜 专讘 讛讜谞讗 讜专讘 讞住讚讗 砖诇讚注转 专讘 讛讜谞讗 诪专讞讬拽 注讚 诪拽讜诐 砖讻诇讛 讛专讬讞, 讜诪砖诪注 讗祝 诇住讜祝 讗诪讛 讗讜 砖转讬诐, 讜拽砖讛 诇驻专砖 砖讛专讬 讗讬谉 讝讛 诪讞谞讛 拽讚讜砖 讚讻诇 讚' 讗诪讜转讬讜 诪讞谞讛 砖诇讜, 诪转讜讱 讻讱 讗谞讜 讙讜专住讬诐 讚' 讗诪讜转 注讚 诪拽讜诐 砖讻诇讛 讛专讬讞 讻诇讜诪专 讚' 讗诪讜转 诪专讞讬拽 注诇 讻诇 驻谞讬诐 讜讗诐 诇讗 讻诇讛 砖诐 诪专讞讬拽 注讜讚 讗诪讛 讗讜 讗诪转讬诐 讗讜 讞爪讬 讗诪讛 注讚 砖转讻诇讛 讛专讬讞, 讜诇讚注转 专' 讞住讚讗 讚' 讗诪讜转 诪诪拽讜诐 砖转讻诇讛 砖讻诇 砖讛专讬讞 诪转驻砖讟 讞砖讬讘 讻诪拽讜诐 讛爪讜讗讛, 讜驻住拽讜 讘讛 讙讚讜诇讬 讛诪讞讘专讬诐 讻专讘 讛讜谞讗 讜诪讻诇 诪拽讜诐 讗谞讜 驻讜住拽讬诐 讻讚专讘 讞住讚讗 讜诪讚转谞讬讗 讻讜转讬讛, 讜讗注"驻 砖讗诪专讜 注诇讬讛 诇讬转 讛诇讻转讗 讻讬 讛讗 诪转谞讬转讗 诇讗 讗诪专讜讛 讗诇讗 注诇 爪讜讗转 讻诇讘讬诐 讜讞讝讬专讬诐 砖诇讗 讘谞转讬谞转 注讜专讜转 讜讗讬谉 讗讜诪专讬诐 讘讟诇讛 诪拽爪转讛 讘讟诇讛 讻诇讛, 讜讛诇讻讱 诪专讞讬拽 注讚 诪拽讜诐 砖讬讻诇讛 讛专讬讞 讜诪专讞讬拽 注讜讚 诪讗讜转讜 诪拽讜诐 讚壮 讗诪讜转 讜拽讜专讗 讗转 砖诪注 讜诪讻诇 诪拽讜诐 讚讜拽讗 讻砖讛爪讜讗讛 诇讗讞专讬讜 讗讜 诇爪讚讚讬讜, 讗讘诇 诇驻谞讬讜 诪专讞讬拽 讻诪诇讗 注讬谞讬讜:



诇讗 讬拽专讗 讗讚诐 讗转 砖诪注 讻谞讙讚 爪讜讗转 讗讚诐 讜诇讗 讬拽专讗 讻谞讙讚 爪讜讗转 讻诇讘讬诐 讜讞讝讬专讬诐 讘讝诪谉 砖讬砖 讘转讜讻谉 注讜专讜转 讗讘诇 讗诐 讗讬谉 讘转讜讻谉 注讜专讜转 诪讜转专 砖讗讬谉 专讬讞谉 专注, 讜讘转诇诪讜讚 讛诪注专讘 讗住专讜 讗祝 讻谞讙讚 爪讜讗转 讛转专谞讙讜诇讬诐 讗诇讗 砖驻讬专砖讜 讘讛 讜讘诇讘讚 讘讗讚讜诪讬诐, 讜诪拽爪转 讙讗讜谞讬诐 诪驻专砖讬诐 砖讻诇 爪讜讗讛 诇讞讛 讗驻讬诇讜 砖诇 讻诇讘 讜讞讝讬专 讘诇讗 注讜专讜转 讜讻谉 砖诇 讻诇 讘讛诪讛 讜讞讬讛 讗住讜专 诇拽专讜转 讻谞讙讚讛, 诇讗 讛驻专讬砖讜 讘讬谉 爪讜讗讛 诇爪讜讗讛 讗诇讗 讘讬讘砖讛, 讜讻诇诇 讛讚讘专讬诐 砖讻诇 砖专讬讞讜 专注 爪专讬讱 诇讛专讞讬拽 诪诪谞讜 讻砖讬注讜专 砖讛讝讻专谞讜, 讜讻谉 讗讬谞讜 诪转驻诇诇 讻谞讙讚 讗砖驻讛 砖专讬讞讛 专注 专"诇 讗砖驻讛 砖讻诇 讛砖讜驻讻讬诐 谞谞注专讬诐 诇砖诐 讗注"驻 砖讗讬谉 砖诐 讘讬转 讛讻住讗 讗住讝讚 讗祝 讘砖讗讬谉 专讬讞讜 讬讜爪讗, 讛讬讛 砖诐 诪拽讜诐 讙讘讜讛 讬' 讟驻讞讬诐 讗讜 谞诪讜讱 讬壮 讟驻讞讬诐 讛专讬 讛讜讗 专砖讜转 讘驻谞讬 注爪诪讜 讜诪讜转专 诇讜 讗驻讬诇讜 住诪讜讱 诇讛 讻诇 砖诇讗 讬讙讬注 诇讜 专讬讞, 诇讗 讛讬讛 砖诐 诪拽讜诐 讙讘讜讛 讗讜 谞诪讜讱 诪专讞讬拽 讻诪诇讗 注讬谞讬讜, 讗讜 讬注诪讬讚谞讛 诇讗讞专讬讜 讗讜 诇爪讚讚讬讜:



讛专讬讞 专注 砖讗讬谉 诇讜 注讬拽专 讻讙讜谉 诪讬 砖谞转注讟砖 诪诇诪讟讛 讗诐 诇讗 讬爪讗 讛专讬讞 诪诪谞讜 讗诇讗 诪讞讘专讜 讜诪讙讬注 诇讜 讛专讬讞 诪讜转专 讘讚讘专讬 转讜专讛 讜讗住讜专 讘拽"砖 讜转驻诇讛, 讜讗诐 讬爪讗讛 诪诪谞讜 讗祝 讘讚讘专讬 转讜专讛 讗住讜专 注讚 砖讬讻诇讛 讛专讬讞, 讜爪讜讗讛 诪讻讜住讛 讙讚讜诇讬 讛诪驻专砖讬诐 讻转讘讜 砖讚讬谞讛 讻讚讬谉 专讬讞 专注 砖讗讬谉 诇讜 注讬拽专:



讛讬转讛 爪讜讗讛 注讜讘专转 诇驻谞讬讜 讻讙讜谉 砖讛讬讛 诪驻谞讛 讗讜转讛 讜诪注讘讬专讛 诇驻谞讬讜 讗住讜专 诇拽专讜转 转讜讱 讚' 讗诪讜转 砖诇讛 讗注"驻 砖讗讬谞讛 注讜诪讚转, 讜驻讬 讞讝讬专 讗驻讬' 讛讬讛 讛讞讝讬专 注讜诇讛 诪谉 讛谞讛专 讜谞转专讞抓 驻讬讜 讘诪讬诐 讻爪讜讗讛 注讜讘专转 讚诪讬, 讜讘转诇诪讜讚 讛诪注专讘 讗诪专讜 讗讛谉 讞讝讬专讗 讘讬转 讛讻住讗 讚诪讟诇讟诇 讛讜讗:



讗注"驻 砖讗诪专讜 砖诪爪讜专注 诪讬讟诪讗 讘讗讛诇 讗讬谉 讟讬诪讗转 讗讛诇 砖诇讜 砖讜讛 诇讟讜诪讗转 讗讛诇 砖诇 诪转, 砖讛诪转 诪讟诪讗 讻诇 讛诪转讗讛诇 注诇讬讜 讗注"驻 砖诇讗 讛讬讛 讛诪转 注讬诪讜 讗诇讗 砖讛讬讜 诪注讘讬专讬诐 讗讜转讜 讗讘诇 诪爪讜专注 讗讬谞讜 诪讟诪讗 讘讗讛诇 讗诇讗 讗诐 讻谉 讛讜讗 注讜诪讚, 讻讬爪讚 讛讬讛 讛诪爪讜专注 注讜诪讚 转讞转 讛讗讬诇谉 讜讟讛讜专 注讜诪讚 转讞转讬讜 讗讜 注讜讘专, 讛讜讗讬诇 讜讛诪爪讜专注 注讜诪讚 谞讟诪讗 讝讛 讛讟讛讜专 砖讛转讗讛诇 注诪讜 转讞转 讛讗讬诇谉, 讗讘诇 讗住 讛讬讛 讛讟讛讜专 注讜诪讚 转讞转 讛讗讬诇谉 讜讛诪爪讜专注 注讜讘专 诇讗 谞讟诪讗 讛讟讛讜专 讜讻谉 讛讚讬谉 讘谞讜砖讗 讗讘谉 讛诪谞讜讙注转, 讬砖 讗讜诪专讬诐 砖讗讬谉 讛诪爪讜专注 诪讟诪讗 讘讗讛诇 讗诇讗 讻砖讛讜讗 讘讘讬转 讗讞讚 讗讜 讘讗讛诇 讗讞讚 注诐 讛讟讛讜专 讗讘诇 讗诐 讛讬讛 讘讘讬转 讗讞专, 讗注"驻 砖讛讬讛 讗讜转讜 讛讘讬转 驻转讜讞 诇讘讬转 砖讛讟讛讜专 讘转讜讻讜 讗讬谉 讛讟讛讜专 讟诪讗 讜讛讜讗 砖砖谞讜 讘讗讛诇讜转 谞讻谞住 诇讘讬转 讛讻谞住转 注讜砖讬诐 诇讜 诪讞讬爪讛 讬壮 谞讻谞住 专讗砖讜谉 讜讬讜爪讗 讗讞专讜谉, 讜讗注"驻 砖讘讬讗专谞讜 砖讗讬谞讜 诪讟诪讗 讘讛注讘专讛 讞讜砖砖讬诐 砖诪讗 讬讙注 讘讗讞讚 诪讛诐 讗讜 砖诪讗 讬转注讻讘, 讜讬砖 诪驻专砖讬诐 砖诇讗 讛爪专讬讻讜 注诪讬讚讛 讗诇讗 讘转讞转 讛讗讬诇谉 砖讛讜讗 驻专讜抓 诪讻诇 住讘讬讘讬讜 讗讘诇 讘讘讬转 讙诐 讘讛注讘专讛 诪讟诪讗, 讜讻讘专 讘讬讗专谞讜 讛驻住讚 住讘专讗 讝讜 讘砖诇讬砖讬 砖诇 注讚讬讜转 讘诪砖谞转 讗专讘注讛 住驻讬拽讜转:



诪讬 砖讛讬讛 专讜爪讛 诇拽专讜转 讗转 砖诪注 讜讛讬讛 讘讘讬转 住驻拽 爪讜讗讛 讻讙讜谉 砖讛专讬讞 专讬讞 专注 讜诇讗 讛讜讞讝拽讛 诇讜 爪讬讗讛 诇砖诐 讗讜 砖专讗讛 砖诐 爪讜讗讛 讜诇讗 讬讚注 讗诐 讛讜爪讬讗讜讛 讗诐 诇讗讜 诪讜转专 诇拽专讜讗, 讗讘诇 住驻拽 讻讝讛 讘讗砖驻讛 讗注"驻 砖讗讬谉 砖诐 讘讬转 讛讻住讗 讗住讜专, 住驻拽 诪讬 专讙诇讬诐 讗驻讬诇讜 讘讗砖驻讛 诪讜转专 砖讗注"驻 砖讻诇 诇讻诇讜讱 谞讗住专 讘注谞讬谉 讝讛 诪诪讛 砖谞讗诪专 讜讛讬讛 诪讞谞讱 拽讚讜砖 诇讗 谞讗住专 诪砖诐 讗诇讗 讻谞讙讚 注诪讜讚 讘砖注讛 砖讬讜爪讗讬谉, 讗讘诇 诪砖谞驻诇讜 诇讗专抓 讗讬谉 讘讛谉 住专讱 讗讬住讜专 砖诇 转讜专讛 讗诇讗 诪讙讝专转 讞讻诪讬诐, 讜讻砖讙讝专讜 讘讛诐 讞讻诪讬诐 诇讗 讙讝专讜 讗诇讗 讘讜讚讗谉 讗讘诇 讘住驻拽谉 诇讗. 讛讗 讬讚讗讬 诪讬 专讙诇讬诐 讗祝 讘讘讬转 讗住讜专 诇拽专讜讗 讻谞讙讚谉 讻诇 讝诪谉 砖诪讟驻讬讞讬诐, 讜讬砖 讗讜诪专讬诐 讻诇 讝诪谉 砖专砖讜诪谉 谞讬讻专 讗注"驻 砖讗讬谉 讛讬讚 讟讜驻讞转 讘讛谉, 讜讗祝 讙讚讜诇讬 讛诪讞讘专讬诐 讻转讘讜讛 讻谉, 讜讗讬谉 谞专讗讛 诇讬 诪诪讛 砖讗诪专讜 讻讗谉 讚讻讜诇讬 注诇诪讗 专砖讜诪谉 谞讬讻专 砖专讬 讜讗注驻状讬 砖讬砖 讻讬讜爪讗 讘讛 讻诪讜 砖讻转讘谞讜 讘拽讚讜砖讬谉 讘注谞讬谉 讗讜转讬讜转 谞拽讙讜转 讘诪住讬专讛 诪讻诇 诪拽讜诐 讻诇 砖讗讬谉 爪讜专讱 讘讻讱 讗讬谉 专讗讜讬 诇驻住讜拽 讘讚专讱 讗讞专转:



爪讜讗讛 砖谞转讬讬讘砖讛 讻诇 讝诪谉 砖讗讬谞讛 谞驻专讻转 讘讙诇讬诇讛 讗注"驻 砖讗诐 讝讜专拽讛 谞驻专讻转 讗讬谞讛 谞拽专讗转 讬讘砖讛 讜讗住讜专 诇拽专讜转 讻谞讙讚讛 讗讘诇 讗诐 谞驻专讻转 讘讙诇讬诇讛 注驻专讗 讘注诇诪讗 讛讜讗 讜诪讜转专, 讜讬砖 讗讜诪专讬诐 讻谉 讗祝 讻砖谞驻专讻转 讘讝专讬拽讛 讜讗讬谉 谞专讗讛 诇讬 讻谉 砖讛专讬 讛诇讻讛 讻讗讬讻讗 讚讗诪专讬:





转讜住驻讜转 专讗"砖

爪讜讗讛 注诇 讘砖专讜 专讘 讛讜谞讗 讗诪专 诪讜转专 诇拽专讜转 拽"砖 专讘 讞住讚讗 讗诪专 讗住讜专. 驻住拽 专"讞 讝"诇 讚拽讬讬"诇 讻专讘 讞住讚讗 讚讗住专 讗驻讬诇讜 诪讻讜住讛 讘讘讙讚讬讜 讜讗注"讙 讚专讘 讞住讚讗 转诇诪讬讚讜 砖诇 专讘 讛讜谞讗 [讗讝诇讬谞谉] 诇讞讜诪专讗, 讜专讘 讗诇驻住 驻住拽 讛诇讻讛 讻专讘 讛讜谞讗 讞讚讗 讚讛讜讗 专讘讬讛 讚专讘 讞住讚讗 讜注讜讚 讻讬 住转诪讗 讚转诇诪讜讚讗 诪拽砖讛 诪讬谞讬讛 讘讬讜诪讗 [讚祝 诇' 注"讗] 驻' 讗诪专 诇讛诐 讛诪诪讜谞讛 注诇 讛讗 讚讗诪专 专讘 驻驻讗 爪讜讗讛 讘诪拽讜诪讛 讗住讜专 诇拽专讜转 拽"砖, 驻讬' 爪讜讗讛 讘驻讬 讟讘注转, 讛讬讻讬 讚诪讬 讗讬 讚谞专讗讬转 驻砖讬讟讗 讜讗讬 讚讗讬谞讛 谞专讗讬转 诇讗 谞讬转谞讛 转讜专讛 诇诪诇讗讻讬 讛砖专转 诇讗 爪专讬讻讗 讚谞专讗讬转 讻砖讛讜讗 讬讜砖讘 讜注讜诪讚 讗讬谞讜 谞专讗讬转 讜诪讗讬 砖谞讗 诪爪讜讗讛 砖注诇 讘砖专讜 讗讜 讬讚讬讜 诪讟讜谞驻讜转 诪讘讬转 讛讻住讗 讚专讘 讛讜谞讗 讗诪专 诪讜转专 诇拽专讜转 拽"砖 讜诪砖谞讬 讘诪拽讜诪讛 谞驻讬砖 讝讜讛诪讗 砖诇讗 讘诪拽讜诪讛 诇讗 谞驻讬砖 讝讜讛诪讗 讜诪讚驻专讬讱 诪讬谞讛 转诇诪讜讚讗 讗诇诪讗 讚讛讬诇讻转讗 讻讜转讬讛:



诪专讞讬拽 讚' 讗诪讜转 诪诪拽讜诐 砖讻诇讛 讛专讬讞 讜拽讜专讗 拽专讬讗转 砖诪注. 讜讛诇讻转讗 讻讜转讬讛 讗祝 注诇 讙讘 讚爪讜讗转 讻诇讘讬诐 讜爪讜讗转 讞讝讬专讬诐 诇讬转 讛诇讻转讗 讻讛讱 讘专讬讬转讗 诪"诪 讘讛讱 讚专讬讞 专注 砖讬砖 诇讜 注讬拽专 诇讗 驻诇讬讙讗 讛讱 讘专讬讬转讗 注诇讬讛:



讗诪专 专讘讗 诇讬转 讛诇讻转讗 讻讬 讛讱 诪转谞讬转讗. 驻专砖"讬 诇讬转 讛诇讻转讗 讻讬 讛讱 诪转谞讬转讗 讚诇注讬诇 讚讗住专讛 爪讜讗转 讻诇讘讬诐 讜讞讝讬专讬' 讻砖讗讬谉 讘讛谉 注讜专讜转, 诪砖诪注 讗讘诇 讘爪讜讗转 转专谞讙讜诇讬谉 诇讗 讗讬讬专讬 讜诇讗 驻诇讬讙讗 讗诪转谞讬转讗 讚诇注讬诇 讜诪讬讛讜 谞专讗讛 诪讚讛讝讻讬专讛 讝讗转 讛讘专讬讬转讗 爪讜讗转 讗讚诐 讚讗讬讬专讬 讘讻诇 注谞讬谉 讜爪讜讗转 讻诇讘讬诐 讜讞讝讬专讬诐 讚讜拽讗 讻砖讬砖 讘讛诐 注讜专讜转 讜爪讜讗转 转专谞讙讜诇讬诐 讜砖讗专 讘讛诪讜转 诇讗 讛讝讻讬专讛 诪砖诪注 讚讗讬谉 讘讛诐 讗讬住讜专 讻诇诇 讜讗驻讬诇讜 讗转"诇 诇讗住讜专 爪讜讗转 转专谞讙讜诇讬诐 讚讜拽讗 讘诇讜诇 砖诇讛谉 砖讬砖 诇讜 住专讞讜谉 讗讘诇 讻砖讙讚诇讬谉 讘讘讬转 讜讗讬谉 砖诐 讻讬 讗诐 诪注讟 讗讬谉 诇讗住讜专, 讬专讜砖诇诪讬 讙专住讬' 诪专讞讬拽讬谉 诪讙诇诇讬 讘讛诪讛 讚' 讗诪讜转 专' 砖诪讜讗诇 讘专 (专讘 谞讞诪谉) [讬爪讞拽] 讗诪专 讘专讻讬诐 讜讘诇讘讚 砖诇 讞诪讜专 专' 讞讬讬讗 讘专 讗讘讗 讗诪专 讜讘讘讗 诪谉 讛讚专讱 (专') 诇讜讬 讗诪专 诪专讞讬拽讬谉 诪爪讜讗转 讞讝讬专 讚' 讗诪讜转 诪爪讜讗转 讛谞诪讬讬讛 讚' 讗诪讜转 讜诪爪讜讗转 转专谞讙讜诇讬诐 讚' 讗诪讜转 (讗诪专 专讘讬 讬讜住讬 讘专 (讘讜谉) [专' 讗讘讬谉] 讘砖诐 专讘 讛讜谞讗 [讜讘诇讘讚] 讘讗讚讜诪讬诐 讜专' 讬专诪讬讛 讘砖诐 专' [讝注讬专讗] (讝讬专讗) 谞讘讬诇讛 砖诪住专讞转 讚' 讗诪讜转 讗诪专 专' (讗讘讬谞讗) 讞谞讬谞讗] 讜诪转谞讬转讬谉 讗诪专讛 讻谉 讻诪讛 讬专讞讬拽 诪讛谉 讜诪谉 讛爪讜讗讛 讚' 讗诪讜转 讗"专 砖诪诇讗讬 转驻转专 讘诪砖专讛 砖诇 讻讜讘住讬谉 讗"诇 专' 诪谞讬 讗诐 讘诪砖专讛 讛讗 转谞讬谞谉 讜诇讗 讘诪讬诐 讛专注讬诐 讜诇讗 讘诪砖专讛:



讗诪专 讗讘讬讬 诪谞讗 讗诪讬谞讗 诇讛 讚转谞谉 讛讟诪讗 注讜诪讚 讜讻讜'. 讜讛讗讬 讚讬诇讬祝 讗讘讬讬 爪讜讗讛 注讜讘专转 诪诪爪讜专注 注讜讘专 讜诇讗 讬诇讬祝 诪诪转 注讜讘专 讚讞诪讬专, 讚诇讗 诪住转讘专 诇讬讛 诇讛讞诪讬专 讻"讻 讘爪讜讗讛 注讜讘专转 诇注谞讬谉 转驻诇讛:





诪讛专砖"讗 - 讞讬讚讜砖讬 讛诇讻讜转

讘讚"讛 诇讬转 讛诇讻转讗 讻讜' 诇讗 讗讬讬专讬 专讘讗 讜讘讗讬讚讱 讘专讬讬转讗 诇"讙 爪讜讗转 转专谞讙讜诇讬谉 讻诇诇 讜诇讗 驻诇讬讙 讘讛讗 讗诪转谞讬转讗 讚诇注讬诇 讻讜' 讻爪"诇:


讘讚"讛 专讬讞 专注 讻讜' 讻诪讜 讘转讬 讻住讗讜转 讚驻专住讗讬 诇拽诪谉 注讻"诇 讜诇驻讬 讝讛 讘讘转讬 讻住讗讜转 讚驻专住讗讬 讛讜讬 专讬讞 专注 砖讗讬谉 诇讜 注讬拽专 讜诇讗 砖专讬 谞诪讬 讗诇讗 诇讚"转 讗讘诇 诇拽"砖 讻诇诇 诇讗 讗讘诇 诪讚讘专讬 讛专讗"砖 讗讬谉 谞专讗讛 讻谉 讜讚讜"拽:


驻讬专砖"讬 讘讚"讛 诪讗讬 讛讜讬 注诇讛 讚诪讬 专讙诇讬诐 注讻"诇 谞"诇 诇驻讬 讝讛 讚诇"讙 诪讗讬 讛讜讬 注诇讛 讗转诪专 爪讜讗讛 讻讜' 讗诇讗 诪讗讬 讛讜讬 注诇讛 讗诪专 专讘讗 讛诇讻转讗 讻讜' 讜诪讬 专讙诇讬诐 讻讜' 讜讗注"讙 讚专讘讗 谞拽讟 谞诪讬 讘诪讬诇转讬讛 爪讜讗讛 讻讞专住 讻讜' 诪砖诪注 诇讬讛 讚诪讗讬 讛讜讬 注诇讛 拽讗讬 讗诪讬 专讙诇讬诐 讚诪讘注讬讗 诇谉 诪转讞讬诇转 讛住讜讙讬讗 讜讘讜讜讚讗谉 注讚 讻诪讛 诪砖讗"讻 爪讜讗讛 讚诇讗 诪讬讬转讬 诇讛 讗诇讗 讗讙讘 讙专专讗 讻讚拽讗诪专 专讘 讬讜住祝 砖专讗 诇讬讛 诪专讬讛 诇讙谞讬讘讗 讛砖转讗 爪讜讗讛 讻讜' 诪讬 专讙诇讬诐 诪讘注讬讗 讜讚讜"拽:





专砖"砖

转讚"讛 诇讬转. 诪讛 砖谞讚驻住 注讛"讙 讘砖诐 讙"诪 讚讘讗讚讜诐 讛讬讛 讛砖注讜专讬诐 诪爪讜讬诐 讻讚讗讬' 讘讻转讜讘讜转. 砖诐 诇讬转讗 专拽 砖讛讬讜 专注讜转. 讗讘诇 讬"诇 讚讬注谉 砖讛讬讜 专注讜转 诇讻谉 讛讬讜 诪讗讻诇讬诐 诇转专谞讙讜诇讬诐. 讜诇砖讜谉 讛讙"诪 砖诇驻谞讬谞讜 讬砖 诇讻讜讜谉 诇讝讛 注"砖:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讗谉 讘拽讟谞讬诐. 注' 讘讻讜专讜转 诪"讚 注"讘 转讜住' 讚"讛 讗讬诪转讬:


专砖"讬 讚"讛 讘讝诪谉 砖讬砖 讻讜' 砖讚专讻谉 诇转转谉 讻讜'. 注讬' 讘专砖"讬 讻转讜讘讜转 注"讝 注"讗 讚"讛 诪拽诪抓 讜爪"注:


砖诐 讘注讘讜讚 讛注讜专讜转. 讜讻谉 讗讬转讗 讘讬诇拽讜讟 驻' 讘讗 讘驻住讜拽 讜诇讗 讬讞专抓 讻诇讘 诇砖讜谞讜. 讜诇讗 注讜讚 讗诇讗 砖讝讻讜 诇注讘讚 注讜专讜转 诪爪讜讗转谉 讜诇讻转讜讘 讘讛诐 住转"诐:





驻谞讬 讬讛讜砖注

讘讙诪专讗 讗讬转诪专 爪讜讗讛 注诇 讘砖专讜 讻讜' 专"讛 讗诪专 诪讜转专 诇拽专讜转 拽"砖 专讘 讞住讚讗 讗诪专 讗住讜专. 讜讻转讘讜 讛转讜住' 讚专"讞 驻住拽 讻专讘 讞住讚讗 诇讞讜诪专讗 讜专讘 讗诇驻住 驻住拽 讻专"讛 诪讚讗拽砖讬 讙诪专讗 诪讬谞讬讛 讘讬讜诪讗 驻专拽 讛诪诪讜谞讛 讜讻讜讜谞转诐 诪讛讗 讚讗诪专 专讘 驻驻讗 讛转诐 爪讜讗讛 讘诪拽讜诪讜 讗住讜专 诇拽专讜转 拽专讬讗转 砖诪注 讜诪拽砖讛 住转诪讗 讚转诇诪讜讚讗 诪"砖 诪爪讜讗讛 注诇 讘砖专讜 讚讗诪专 专"讛 讚诪讜转专 讜诇驻讬 讝讛 爪"注 讘讗诪转 注诇 砖讬讟转 专"讞 砖驻住拽 讚诇讗 讻住转诪讗 讚转诇诪讜讚讗. 讜诇注"讚 讬砖 诇讬讬砖讘 讚讛讗 诪住拽讬谞谉 讛讻讗 讚讟注诪讗 讚专讘 讞住讚讗 讚讗讜住专 讛讬讬谞讜 诪砖讜诐 讚讻转讬讘 讻诇 注爪诪讜转讬 转讗诪专谞讛 讜诇驻"讝 谞专讗讛 讘专讜专 讚诇讗 砖讬讬讱 讛"讟 诇注谞讬谉 讗讘专讬 讛注专讜讛 诇注谞讬谉 诪拽讜诪讜转 讛诪讟讜谞驻讬谉 讘讗讚诐 讻讙讜谉 住诪讜讱 诇驻讬 讛讟讘注转 讚讗讜转谉 讛讗讘专讬诐 讜讚讗讬 诇讗 讛讜讜 讘讻诇诇 讻诇 注爪诪讜转讬 砖讛专讬 讗驻讬诇讜 讛专讜讗讛 讗讜转谉 讗住讜专 诇拽专讜转 讻谞讙讚谉 讜讻"砖 讛讻讗 讻砖讛爪讜讗讛 讘诪拽讜诪讜 讜谞专讗讬转 讻砖讛讜讗 诪讬讜砖讘 讜讗"讻 诪拽砖讛 讛转诐 砖驻讬专 诪"砖 诪爪讜讗讛 注诇 讘砖专讜 讚诪转讬专 专讘 讛讜谞讗 讜讗"讻 讗讬转 诇谉 诇诪讬诪专 讚讗驻讬诇讜 专讘 讞住讚讗 诇讗 驻诇讬讙 注诇讬讜 讗诇讗 讘砖讗专 讗讘专讬诐 诪砖讜诐 讚讻转讬讘 讻诇 注爪诪讜转讬 转讗诪专谞讛. 诪砖讗"讻 讘驻讬 讛讟讘注转 讚诇讗 砖讬讬讱 讛"讟 讚讻诇 注爪诪讜转讬 转讗诪专谞讛 讗驻讬诇讜 专讘 讞住讚讗 诪讜讚讛 讚砖专讬. 讜讗讛讗 诪砖谞讬 砖驻讬专 讚讘诪拽讜诪讜 谞驻讬砖 讝讜讛诪讗 讜讗"讻 讗驻讬诇讜 讘诇讗 讟注诪讗 讚讻诇 注爪诪讜转讬 转讗诪专谞讛 讬砖 诇讗住讜专 诪爪讚 注爪诪讜 讚爪讜讗讛 讻讬讜谉 砖诇讗 谞转驻讝专 讛专讬讞 讻诪讜 砖驻专砖"讬 砖诐 讻谞"诇 谞讻讜谉 诇讬讬砖讘 砖讬讟转 专讘讬谞讜 讞谞谞讗诇 讜讗驻砖专 讚专讘 讗诇驻住 谞诪讬 诇讗 注砖讛 专讗讬讛 讝讜 注讬拽专 讗诇讗 讻住谞讬祝 讘注诇诪讗 讜注讬拽专 专讗讬讬转讜 诪砖讜诐 讚专讘 讞住讚讗 转诇诪讬讚讜 讚专"讛 讛讜讬 讜讗讬谉 讛诇讻讛 讻转诇诪讬讚 讘诪拽讜诐 讛专讘 讜专讘讬谞讜 讞谞谞讗诇 讝"诇 住讜讘专 讚讻讬讜谉 讚专讘 讞住讚讗 诇讗 讛讜讬 转诇诪讬讚 讙诪讜专 讚专"讛 讗诇讗 转诇诪讬讚 讞讘专 讻讚讗讬转讗 住"驻 讗诇讜 诪爪讬讗讜转 诪砖"讛 讬砖 诇讞讜砖 诇讚讘专讬讜 诇讛讞诪讬专 讘讗讬住讜专 转讜专讛 讻谞"诇 讜讚讜"拽:


住诇讬拽 驻专拽 砖诇讬砖讬





爪诇"讞

讗转诪专 专讬讞 专注 砖讬砖 诇讜 注拽专 讜讻讜'. 讛讗 讜讚讗讬 讚诪讛 讚爪专讬讱 注讻"驻 诇讛专讞讬拽 讚' 讗诪讜转 诪谉 讛注拽专 讛讜讗 诪讬诪专讗 砖讗"讘 讚诪砖谞转讬谞讜 讛讜讗 讜讻诪讛 讬专讞讬拽 诪讛诐 讜诪谉 讛爪讜讗讛 讜讗"讻 拽砖讛 诇诪讛 讛讝讻讬专 砖讬砖 诇讜 注拽专 讜讛讜讛 诇讬' 诇诪讬诪专 住转诐 讗转诪专 专讬讞 专注 专"讛 讗诪专 讗"爪 诇讛专讞讬拽 讜诇拽专讜转 讜专"讞 讗诪专 诪专讞讬拽 讚"讗 诪诪拽讜诐 砖讘诇讛 讛专讬讞. 讜诇诪讬诪专 砖讗讬谉 诇讜 注拽专 讙诐 专"讞 诪讜讚讛 砖讗"爪 诇讛专讞讬拽 讗"讻 拽砖讛 诇拽诪谉 讘讛谞讬 爪讬驻讬 讚讘讬 专讘 讚诪住讬拽 讗讘诇 讘拽"砖 诇讗 讛讜讗 讚诇讗 讻诪讗谉. 讜讘砖诇诪讗 诇讛专诪讘"诐 讚讙诐 诇专"讛 注讻"驻 爪专讬讱 诇讛专讞讬拽 注讚 砖讻诇讛 讛专讬讞 讗诇讗 讚诇讗 讘注讬 讚"讗 诪诪拽讜诐 砖讻诇讛 讗"讻 讗讬讻讗 诇诪讬诪专 讚讘讗讬谉 诇讜 注拽专 讙诐 专"讗 诪讜讚讛 讚讗"爪 讚"讗 讜诇拽诪谉 讚拽讗诪专 讗讘诇 讘拽"砖 诇讗 讛讬讬谞讜 讘诪拽讜诐 砖讛专讬讞 诪专讬讞. 讗讘诇 专砖"讬 讚驻讬专砖 讘讚讘专讬 专"讛 讚讗祝 砖讛专讬讞 讘讗 讗诇讬讜 诪讜转专 讗诐 讻谉 讗诐 讗讬转讗 讚讘讗讬谉 诇讜 注拽专 诇讗 驻诇讬讙讬 讗"讻 讛讱 讚诇拽诪谉 讚诇讗 讻诪讗谉. 讜爪专讬讱 诇讜诪专 讚诇专"讞 讗祝 讚讙诐 讘讗讬谉 诇讜 注拽专 爪专讬讱 诇讛专讞讬拽 诪"诪 讗"爪 诇讛专讞讬拽 专拽 注讚 砖讬讻诇讛 讛专讬讞 讗讘诇 诇讛专讞讬拽 注讜讚 讚"讗 讬讜转专 诇讗 讘注讬谞谉 专拽 讘讬砖 诇讜 注拽专. 讗诇讗 讚诇驻讬"讝 拽砖讛 诪谞"诇 诇专砖"讬 讚专"讛 诪转讬专 讗驻讬' 讛专讬讞 诪讙讬注 讗诇讬讜. 讜谞专讗讛 诪诪讛 讚诪讘讬讗 讻讗谉 转"讻 讚专"讞 讜诇讗 拽讗诪专 转讬讜讘转讗 讚专"讛 讜爪专讬讱 诇讜诪专 讚专"讛 讚讬讬拽 诪诪砖谞转讬谞讜 讚转谞谉 砖诪专讞讬拽讬谉 诪谉 讛爪讜讗讛 讗专讘注 讗诪讜转 讜诪砖诪注 诇讬' 砖诪砖讜诐 爪讜讗讛 讗"爪 诇讛专讞讬拽 讬讜转专 诪讚"讗 (讚讛讬讬谞讜 讞讜抓 诪诇驻谞讬讜 砖讗住讜专讛 诪诇讗 注讬谞讬讜) 讜讚讜讞拽 诇讜 诇讗讜拽诪讬 诪砖谞转讬谞讜 讚讜拽讗 讘爪讜讗讛 诪注讟 讗讜 讬讘砖讛 砖讗讬谉 讘讛 专讬讞 讚诪住转诪讗 讗讬讬专讬 讘讻诇 讙讜讜谞讬 爪讜讗讛 讜诇讻谉 讚讜讞讛 专"讛 讚讘专讬 讛讘专讬讬转讗 讜住讜讘专 住诪讬 讘专讬讬转讗 诪拽诪讬 诪转谞讬转讬谉 讜诪注转讛 讗诐 讗讬转讗 讚诪讜讚讛 专"讛 讚注讻"驻 讗诐 讛专讬讞 诪讙讬注 讗爪诇讜 讗住讜专 讗驻讬' 讞讜抓 诇讚"讗 讗"讻 讗讻转讬 拽砖讛 讗讬讱 住转诪讛 诪砖谞转讬谞讜 讚住讙讬 讘讚"讗 诪诪拽讜诐 讛爪讜讗讛 讛讗 讗讬讻讗 诇驻注诪讬诐 砖讗住讜专 讗祝 讞讜抓 诇讚"讗 讜诇讻讱 讛讜讻专讞 专砖"讬 诇驻专砖 讚诇专"讛 诪讜转专 讗驻讬诇讜 讛专讬讞 诪讙讬注 讗爪诇讜:


诪讗讬 讛讜讛 注诇讛 驻讬专砖"讬 讚诪讬 专讙诇讬诐. 讜谞诇注"讚 讚讘爪讜讗讛 诇讗 砖讬讬讱 诇砖讗讜诇 诪讛"注. 讞讚讗 讚讛专讬 讘讚专讘 讙讜驻讬' 讗讬讻讗 转专讬 诇讬砖谞讬 讜讘讚讗讜专讬讬转讗 讗讝诇讬谞谉 诇讞讜诪专讛 讜讛专讬 爪讜讗讛 讛讬讗 诪谉 讛转讜专讛. 讜注讜讚 讚讗驻讬' 讛讬' 专讘 诪讬拽诇 诇讞诇讜讟讬谉 讛专讬 专' 讬讜讞谞谉 诪讞诪讬专 砖讛专讬 专"讬 诪驻专砖 讛"讚 讻讞专住 讜拽讬讬"诇 专讘 讜专"讬 讛诇讻讛 讻专"讬. 讗讘诇 讘诪讬 专讙诇讬诐 讗祝 砖专"讬 诪讬拽诇 讜注讜讚 砖诪"专 讛诐 诪讚专讘谞谉 讜讗讝诇讬谞谉 诇拽讜诇讗 诪"诪 讻讬讜谉 专讗讘讬讬 讗诪专 诪讛 讞讝讬转 讜讻讜' 诪砖诪注 砖讗讘讬讬 诪讞诪讬专 讜讛诇讻讛 讻讘转专讗讬 诪讗讘讬讬 讜专讘讗 讜讗讬诇讱 讜讗讬讻讗 诇诪讬诪专 讚讙诐 讗讘讬讬 诇讗 讘讗 诇讞诇讜拽 注诇 讛讚讬谉 专拽 诇讚讞讜转 讛专讗讬' 讚诪爪讜讗讛 诇讬讻讗 诇诪讬驻砖讟 讚讗讬讻讗 诇讬砖谞讗 讚讞诪讬专 讘爪讜讗讛 讜诇讻谉 讘注讬 讛讙诪' 诪讗讬 讛讜讛 注诇讛:

